พ่อกินยาเบาหวานได้2วัน(เบาหวานพ่อ7.1ค่ะ) สามารถเลิกกินยาได้ไหมคะ และมีความดันกับไขมันด้วยค่ะ พ่อนอนไม่ค่อยหลับด้วยค่ะกังวลใจมากค่ะ
สวัสดีค่ะ เบาหวานเป็นโรคที่ร่างกายมีระดับน้ำตาลกลูโคสในเลือดสูงกว่าปกติ ในคนสูงอายุมักเกิดจากการดื้อฮอร์โมนชื่ออินซูลินที่มีหน้าที่ในการนำน้ำตาลเข้าสู่ร่างกาย อาการถ้ามีเช่นกินจุ น้ำหนักลด ปัสสาวะบ่อย ถ้าควบคุมระดับน้ำตาลได้ไม่ดี อาจมีปลายประสาทอักเสบทำให้ชาตามมือตามเท้า มีแผลเป็นเรื้อรังไม่หาย ทำให้ตามัวจากเบาหวานขึ้นตา ไตวายจากเบาหวานได้ ดังนั้นเป็นโรคที่จำเป็นต้องได้รับการรักษาด้วยยาลดระดับน้ำตาลในเลือดในระยะยาวภายใต้การดูแลของแพทย์ร่วมกับการลดหรืองดอาหารจำพวกแป้งและน้ำตาล และออกกำลังกายสม่ำเสมอภาวะนอนไม่หลับนั้นไม่น่าจะเป็นผลข้างเคียงจากการใช้ยา อาจมีสาเหตุอื่นๆที่ไม่เกี่ยวกัน ไม่แนะนำให้หยุดกินยาเบาหวาน หรือยาลดความดัน ยาลดไขมันเด็ดขาด เพราะอย่างที่กล่าวไปว่าการรักษาระดับน้ำตาลในเลือดให้ใกล้เคียงปกติมากที่สุดมีความสำคัญเพื่อป้องกันภาวะแทรกซ้อนที่ตาหรือไตที่จะเกิดขึ้น โดยเบาหวานเป็นสาเหตุอันดับต้นๆที่ทำให้ไตวาย และต้องล้างไตไปตลอดชีวิตได้